CELEX: 52010PC0616
Language: lt
Date: 2010-10-29
Title: Pasiūlymas EUROPOS PARLAMENTO IR TARYBOS SPRENDIMAS dėl Europos prisitaikymo prie globalizacijos padarinių fondo lėšų skyrimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Lenkijos paraiška „EGF/2010/004 PL/Wielkopolskie, automobiliai“)

|

52010PC0616

Pasiūlymas EUROPOS PARLAMENTO IR TARYBOS SPRENDIMAS dėl Europos prisitaikymo prie globalizacijos padarinių fondo lėšų skyrimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Lenkijos paraiška „EGF/2010/004 PL/Wielkopolskie, automobiliai“)  /* KOM/2010/0616 galutinis */  

	[pic] | EUROPOS KOMISIJA |Briuselis, 2010.10.29KOM(2010) 616 galutinisPasiūlymasEUROPOS PARLAMENTO IR TARYBOS SPRENDIMASdėl Europos prisitaikymo prie globalizacijos padarinių fondo lėšų skyrimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Lenkijos paraiška „EGF/2010/004 PL/Wielkopolskie, automobiliai“)AIŠKINAMASIS MEMORANDUMAS2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo[1] 28 punkte numatyta galimybė skirti Europos prisitaikymo prie globalizacijos padarinių fondo (toliau – EGF) lėšas, laikantis metinės viršutinės 500 mln. EUR ribos ir viršijant atitinkamų finansinės programos išlaidų kategorijų ribas.EGF finansinės paramos taisyklės nustatytos 2006 m. gruodžio 20 d. Europos Parlamento ir Tarybos reglamente (EB) Nr. 1927/2006, įsteigiančiame Europos prisitaikymo prie globalizacijos padarinių fondą[2].2010 m. vasario 5 d. Lenkija pateikė paraišką „EGF/2010/004 PL/Wielkopolskie, automobiliai“ dėl finansinės EGF paramos po to, kai dviejose Lenkijos įmonėse, vykdančiose veiklą NACE 2 red. 29 skyriaus (Variklinių transporto priemonių, priekabų ir puspriekabių gamyba)[3] sektoriuje NUTS II Didžiosios Lenkijos (PL41) regione, buvo atleisti darbuotojai.Nuodugniai išnagrinėjusi šią paraišką Komisija, laikydamasi Reglamento (EB) Nr. 1927/2006 10 straipsnio, padarė išvadą, kad šiame reglamente nustatytos sąlygos finansinei paramai gauti yra įvykdytos.PARAIŠKOS SANTRAUKA IR ANALIZĖPagrindiniai duomenysEGF nuorodos Nr. EGF/2010/004Valstybė narė Lenkija2 straipsnio b punktasSusijusios įmonės SEWS Polska Sp. z o.o .; Leoni Autokabel Polska Sp. z o.o .NUTS II regionas Didžioji Lenkija (PL41)NACE 2 red. skyrius 29 (variklinių transporto priemonių, priekabų ir puspriekabių gamyba)Ataskaitinis laikotarpis 2009 03 01–2009 11 30Individualiems poreikiams pritaikytų paslaugų teikimo pradžia 2009 05 11Paraiškos data 2010 02 05Atleistų darbuotojų skaičius ataskaitiniu laikotarpiu 1 104Atleistų darbuotojų, kuriems numatyta parama, skaičius 590Individualiems poreikiams pritaikytoms paslaugoms skirtos lėšos, EUR 926 345EGF paramai įgyvendinti skirtos lėšos[4], EUR 47 620EGF paramai įgyvendinti skirtos lėšos, proc. 4,8Visa suma, EUR 973 965EGF parama, EUR (65 proc.) 633 0771. Paraiška Komisijai pateikta 2010 m. vasario 5 d., o papildoma informacija teikta iki 2010 m. liepos 6 d.2. Paraiška atitinka Reglamento (EB) Nr. 1927/2006 2 straipsnio b punkte nustatytas EGF paramos skyrimo sąlygas ir pateikta per šio reglamento 5 straipsnyje nustatytą 10 savaičių terminą.Darbuotojų atleidimo sąsaja su esminiais pasaulio prekybos sistemos struktūriniais pokyčiais dėl globalizacijos ar pasaulinės finansų ir ekonomikos krizės3. Lenkija teigia, kad darbuotojų atleidimas automobilių pramonės sektoriuje gali būti tiesiogiai siejamas su pasauline finansų ir ekonomikos krize. Ji remiasi statistiniais duomenimis, iš kurių matyti, kad 2008 m. ir 2009 m. naujų lengvųjų automobilių registracija Europoje sumažėjo atitinkamai 8 proc. ir 6,6 proc.Kadangi didelė Lenkijos automobilių pramonės produkcijos dalis (maždaug 17,6 mlrd. EUR per metus) eksportuojama, daugiausia į ES valstybes nares, paklausos sumažėjimas užsienyje turėjo didelį poveikį Lenkijos gamybos įmonėms. Minėto reiškinio pasekmė – pirmąjį 2009 m. pusmetį Lenkijoje automobilių produkcija sudarė tik 48,7 proc. tuo pačiu 2008 m. laikotarpiu pagamintos produkcijos, o sunkvežimių sektoriuje produkcija sudarė tik 27 proc. atitinkamu 2008 m. laikotarpiu pagamintos produkcijos.Dėl ekonomikos ir finansų krizės sumažėjo ne tik naujų automobilių, bet ir jų dalių pardavimo apimtis ir užsakymų skaičius; todėl daugelyje subrangovų įmonių sumažėjo užimtumo lygis, o kai kuriais atvejais tai tapo jų bankroto priežastimi. Vis dėlto, gamybos nuosmukio mastas buvo didesnis nei darbuotojų atleidimo mastas automobilių gamintojų ir jų tiekėjų įmonėse, kadangi darbdaviai, nuogąstaudami, kad pasibaigus krizei turės sunkumų vėl įdarbinti aukštos kvalifikacijos personalą, nenori atleisti darbuotojų. Lenkijos verslininkai siekia sumažinti išlaidas išsaugodami savo darbuotojus – sumažėjusios gamybos laikotarpiu išleidžia juos atostogauti arba siunčia į mokymus; tokiu būdu didelė darbuotojų dalis išsaugojo savo darbo vietą, o, išaugus paklausai, tai leido greitai padidinti gamybos apimtį.Žemesnės kvalifikacijos darbuotojų, ypač dirbančių pagal trumpalaikes sutartis, padėtis sudėtingesnė. Daugelis darbdavių stengėsi sumažinti išlaidas laikinai nutraukdami gamybą ir atleisdami pagal trumpalaikes sutartis dirbančius asmenis. Laikinų darbuotojų įdarbinimą automobilių gamybos įmonėse lėmė gamybos sezoniškumas ir trumpalaikių sutarčių atsiradimas. Vis dėlto, pasaulyje sumažėjus automobilių pramonės produktų paklausai, kai kurie Lenkijos gamintojai buvo priversti atleisti ir dalį nuolatinių darbuotojų.Dėl pasaulinės krizės privačiajame sektoriuje dirbančių asmenų skaičius Lenkijoje sumažėjo 2,1 proc. (arba 118 000 asmenų). Tačiau automobilių pramonėje prarasta dar daugiau darbo vietų. Pirmosios 2009 m. pusės pabaigoje automobilių pramonėje dirbo 179 000 asmenų, arba maždaug 16,4 proc. (arba 35 000) mažiau nei tuo pačiu 2008 m. laikotarpiu. Automobilių pramonėje atleisti darbuotojai sudarė 29,7 proc. visų privačiajame sektoriuje atleistų darbuotojų pirmojoje 2009 m. pusėje. Šie skaičiai atitinka bendrąją tendenciją, nurodytą, inter alia , OECD 2009 m. lapkričio mėn. 86-ajame Economic Outlook numeryje: automobilių pramonėje ekonominis ciklas sutampa su visos ekonomikos ciklu, bet minėtoje pramonėje ciklinių svyravimų amplitudė yra platesnė nei visoje ekonomikoje arba kituose gamybos sektoriuose. Kai kurie automobilių dalių gamintojai svarsto apie galimybę perkelti gamybą į Afrikos šalis, kadangi Lenkija prarado savo konkurencinį pranašumą; todėl automobilių pramonėje darbo vietų skaičius ir toliau mažės.Paraiškoje nurodyta įmonė SEWS Polska Production Plant sutelkė savo gamybą Lešno (Lenkijoje) gamykloje ir Rumunijoje. Kita nurodyta įmonė – Leoni Autokabel Polska perkėlė savo veiklą iš ES į Ukrainą.Duomenys apie atleistų darbuotojų skaičių ir 2 straipsnio b punkto kriterijų laikymasis4. Šią paraišką Lenkija pateikė laikydamasi Reglamento (EB) Nr. 1927/2006 2 straipsnio b punkte nustatytų intervencijos kriterijų, pagal kuriuos reikalaujama, kad per devynių mėnesių laikotarpį NACE 2 red. skyriaus sektoriuje viename regione arba dviejuose gretimuose regionuose pagal NUTS II lygmenį būtų atleista bent 500 darbuotojų.5. Paraiškoje nurodoma, kad per ataskaitinį devynių mėnesių laikotarpį nuo 2009 m. kovo 1 d. iki 2009 m. lapkričio 30 d. NACE 2 red. 29 skyriaus (variklinių transporto priemonių, priekabų ir puspriekabių gamyba) sektoriuje NUTS II Didžiosios Lenkijos (PL41) regione atleisti 1 596 darbuotojai. Bendras atleistų darbuotojų skaičius apskaičiuotas pagal Reglamento (EB) Nr. 1927/2006 2 straipsnio antros pastraipos antrą įtrauką.Paaiškinimas apie nenumatytą šio darbuotojų atleidimo pobūdį6. Lenkijos valdžios institucijos teigia, kad pasaulinė ekonomikos ir finansų krizė nebuvo numatyta ir, kaip nurodyta pirmiau, labai paveikė automobilių pramonę.Darbuotojus atleidusios įmonės ir remtini darbuotojai7. Paraiškoje nurodoma, kad per ataskaitinį laikotarpį dviejose nesusijusiose NACE 2 red. 29 skyriaus sektoriaus įmonėse Didžiojoje Lenkijoje atleisti 1 104 darbuotojai.Įmonė | Atleistų darbuotojų skaičius |SEWS Polska Sp. z o.o. | 474 |Leoni Autokabel Polska Sp. z o.o. | 630 |Iš viso | 1 104 |Lenkijos skaičiavimu, EGF paramą gaus 590 atleistų darbuotojų. Tikimasi, kad likusieji darbuotojai darbą ras savo iniciatyva be EGF paramos arba paliks darbo rinką.8. Remtinų darbuotojų pasiskirstymasKategorija | Skaičius | Procentinė dalis |Vyrai | 145 | 24,6 |Moterys | 445 | 75,4 |ES piliečiai | 415 | 100,0 |Ne ES piliečiai | 0 | 0,0 |15–24 m. asmenys | 146 | 24,7 |25–54 m. asmenys | 420 | 71,2 |Vyresni nei 54 m. asmenys | 24 | 4,1 |9. Darbuotojų pasiskirstymas pagal profesines kategorijasKategorija | Skaičius | Procentinė dalis |Metalo apdirbimo, mašinų gamybos ir susijusių profesijų darbininkai | 329 | 55,8 |Mašinų operatoriai ir surinkėjai | 187 | 31,7 |Administracijos tarnautojai | 20 | 3,4 |Fizinių ir inžinerijos mokslų jaunesnieji specialistai | 16 | 2,7 |Fizinių, matematikos ir inžinerijos mokslų specialistai | 12 | 2,0 |Kiti specialistai | 12 | 2,0 |Kiti kvalifikuoti darbininkai ir amatininkai | 7 | 1,2 |Nekvalifikuoti gavybos, statybos, gamybos ir transporto darbininkai | 5 | 0,8 |Vairuotojai ir judamųjų įrenginių operatoriai | 1 | 0,2 |Nekvalifikuoti pardavimo ir aptarnavimo srities darbuotojai | 1 | 0,2 |10. Pagal Reglamento (EB) Nr. 1927/2006 7 straipsnį Lenkija patvirtino, kad įvairiuose EGF paramos įgyvendinimo etapuose, ypač suteikiant teisę gauti EGF paramą, taikė ir toliau taikys moterų ir vyrų lygybės bei nediskriminavimo principus.Susijusios teritorijos ir jos valdžios institucijų ir suinteresuotųjų šalių aprašymas11. Susijusi teritorija yra Didžiosios Lenkijos vaivadija (NUTS II – PL41 Wielkopolskie voivodship ), ypač Ostšešuvo (NUTS III – PL416 Kališo rajonas), Lešno ir Ravičiaus savivaldybės (NUTS III – PL417 Lešno rajonas).Didžiosios Lenkijos vaivadija yra antroji pagal plotą (29 826 km²) ir trečioji pagal gyventojų skaičių (beveik 3,4 mln.) tarp 16 Lenkijos vaivadijų. Jos sostinė – Poznanė. Trys nukentėję rajonai yra pietinėje vaivadijos dalyje.Ostšešuvo savivaldybėje (772 km²) gyvena 54 490 gyventojų (2006 m.);Lešno savivaldybėje (805 km²) – 50 024 gyventojų (2006 m.);Ravičiaus savivaldybėje (553 km²) – 59 375 gyventojų (2006 m.).12. Pagrindinės suinteresuotosios šalys yra vaivadijos ir savivaldybių valdžios institucijos, kurios teikia paramą atleistiems darbuotojams per regioninę Poznanės darbo biržą ir savivaldybių, kuriose įsikūrusios įmonės, darbo biržas. Taip pat į paramos veiklą įtraukta Mokesčių inspekcija, Seniūnijos ( gmina ) rėmimo ir plėtros departamentas, Socialinio draudimo institucija (ZUS) ir Valstybinė darbo inspekcija (PIP).13. EGF paramos įgyvendinimo veikloje dalyvaujantys socialiniai partneriai – profesinę sąjungą Solidarność ( Vienybė ) įmonėje SEWS Polska atstovaujanti organizacija, taip pat regioninė Poznanės užimtumo tarnyba, įskaitant:-  darbdavių organizacijas: Didžiosios Lenkijos amatų rūmai Poznanėje; Lenkijos privačiojo sektoriaus darbdavių konfederacija Lewiatan ; Didžiosios Lenkijos privačiojo sektoriaus darbdavių sąjunga; Kališo amatų ir verslumo rūmai; Lenkijos darbdavių konfederacija; Lenkijos importuotojų, eksportuotojų prekybos ir bendradarbiavimo rūmai; Lenkijos privačiojo sektoriaus darbdavių konfederacija Lewiatan ; Didžiosios Lenkijos darbdavių federacija.-  profesines sąjungas: Didžiosios Lenkijos vaivadijos profesinė sąjunga Solidarność ; Žemdirbių profesinė sąjunga Samoobrona (Savigyna); Didžiosios Lenkijos pietinės dalies profesinė sąjunga Solidarność ; visų Lenkijos profesinių sąjungų aljansas ir profesinių sąjungų forumas.Tikėtinas darbuotojų atleidimo poveikis vietos, regiono ar šalies užimtumui14. Lenkija mano, kad darbuotojų atleidimo poveikis vietos lygmeniu yra didelis. Tai vienas iš veiksnių, nulėmusių nedarbo lygio padidėjimą susijusiose savivaldybėse. Dviejose paraiškoje nurodytose įmonėse atleisti darbuotojai sudarė 9 proc. visų Lešno savivaldybės bedarbių, 14,8 proc. visų Ravičiaus bedarbių, 33,4 proc. – Ostšešuvo bedarbių ir 1,2 proc. visų vaivadijoje darbo netekusių asmenų 2009 m. gruodžio pab.Atleisti darbuotojai sudarė 0,7 proc. visų dirbančių asmenų Lešno savivaldybėje, 1,8 proc. – Ravičiaus savivaldybėje, 3,2 proc. – Ostšešuvo savivaldybėje ir 0,1 proc. visų dirbančiųjų vaivadijoje 2009 m. gruodžio pab. Nukentėjusiose vaivadijos savivaldybėse bedarbių skaičius per metus (nuo 2008 m. gruodžio mėn. iki 2009 m. gruodžio mėn.) labai išaugo: 57,4 proc. Lešno savivaldybėje, 56,2 proc. Ravičiaus savivaldybėje ir 87,1 proc. Ostšešuvo savivaldybėje. Šis išaugimas buvo didesnis nei vidutinis bedarbių skaičiaus padidėjimas visoje vaivadijoje (46,1 proc.).Suderintas finansuotinų individualiems poreikiams pritaikytų paslaugų paketas ir numatomos jo sąnaudos, įskaitant jo ir struktūrinių fondų finansuojamų veiksmų papildomumą15. Lenkija atleistiems darbuotojams siūlo penkių atskirų, bet suderintų priemonių paketą. Šia veikla siekiama padidinti atleistų darbuotojų veiklumą ir judumą darbo rinkoje, skatinti darbuotojų verslumą ir pagerinti jų galimybes rasti darbą, inter alia , pritaikant atleistų darbuotojų įgūdžius prie darbo rinkos poreikių. Šios priemonės yra:16. Konkretiems poreikiams pritaikytas mokymas ir perkvalifikavimas . Įgyvendinant šią priemonę nustatomi darbo ieškančių asmenų mokymo poreikiai, kompensuojamos mokymo (įskaitant pouniversitetines studijas), kelionės išlaidos arba mokymo metu suteikto apgyvendinimo ir maitinimo išlaidos, padengiamos sveikatos patikrinimo ar psichologinių testų, po kurių išduodami pažymėjimai, diplomai, tam tikros profesinės kvalifikacijos arba profesiniai vardai, išlaidos ir darbui reikalingų licencijų gavimo išlaidos. Numatoma, kad šia priemone, kurios išlaidos vienam asmeniui – 645 EUR, pasinaudos 406 darbuotojai.17. Verslumo skatinimas ir pagalba savarankišką darbą pradėjusiems asmenims . Ši priemonė apima vienkartinių pašalpų mokėjimą pradedant verslą, įskaitant teisinės pagalbos, konsultacijų ir patarimų dėl verslo steigimo išlaidų atlyginimą. Paramos dydis ribojamas – ji negali būti didesnė nei šeši vidutiniai mėnesiniai atlyginimai; kai veikla vykdoma socialiniuose kooperatyvuose, skirta parama negali būti didesnė nei keturi vidutiniai atlyginimai, jeigu paramos gavėjas yra kooperatyvo steigėjas; jei gavėjas yra kooperatyvo narys, įsitraukęs į jo veiklą po jo įsteigimo, minėta parama negali viršyti 3 vidutinių atlyginimų. Numatoma, kad šia priemone, kurios išlaidos vienam asmeniui – 4 895 EUR, pasinaudos 97 darbuotojai.18. Mokymo išmokos . Numatoma, kad 27 darbuotojams bus mokamos išmokos, kurių dydis sudaro daugiausia 120 proc. nedarbo išmokos dydžio (maždaug 900 PLN per mėnesį), kol jie dalyvaus mokymo veikloje. Apskaičiuotos išlaidos vienam darbuotojui – 750 EUR.19. Darbo vietos įranga ir jos montavimas . Darbdaviams, įdarbinantiems atleistą asmenį, kurį jiems nurodė savivaldybės darbo birža, kompensuojamos to asmens darbo vietos įrangos ir jos montavimo išlaidos. Tiksli suma turi būti nurodyta darbdavio ir savivaldybės darbo biržos sutartyje, bet negali būti didesnė nei 6 vidutiniai mėnesiniai atlyginimai. Numatoma, kad šia priemone, kurios išlaidos vienam asmeniui – 3 735 EUR, pasinaudos 42 darbuotojai.20. Praktinis mokymas darbo vietoje . Lenkijos darbo biržos nurodytiems atleistiems darbuotojams, dalyvaujantiems praktiniame mokyme darbo vietoje, ilgiausiai 12 mėn. gali būti mokama mokymo išmoka, sudaranti 120 proc. nedarbo išmokos dydžio, kaip nurodyta sutartyje su darbdaviu. Apytikriai apskaičiuotos išlaidos vienam darbuotojui – 1 140 EUR; numatoma, kad 11 darbuotojų pasinaudos šia priemone.21. Prie paraiškoje nurodytų EGF paramai įgyvendinti skirtų išlaidų pagal Reglamento (EB) Nr. 1927/2006 3 straipsnį priskiriama parengiamoji veikla, valdymo ir kontrolės veikla, taip pat informavimas ir viešinimas.22. Lenkijos valdžios institucijų nurodytos individualiems poreikiams pritaikytos paslaugos – tai aktyvios darbo rinkos priemonės, priskiriamos prie tinkamų finansuoti veiksmų, apibrėžtų Reglamento (EB) Nr. 1927/2006 3 straipsnyje. Lenkijos valdžios institucijų skaičiavimu, bendros šių paslaugų išlaidos yra 926 345 EUR, o EGF paramai įgyvendinti skirtos išlaidos – 47 620 EUR (t. y. 4,9 proc. visos sumos). Bendra iš EGF prašomos paramos suma yra 633 077 EUR (65 proc. visų išlaidų).Veiksmai | Numatytas remtinų darbuotojų skaičius | Numatytos išlaidos vienam remtinam darbuotojui (EUR) | Bendros išlaidos (bendras EGF ir nacionalinis finansavimas) (EUR) |Individualiems poreikiams pritaikytos paslaugos (Reglamento (EB) Nr. 1927/2006 3 straipsnio pirma pastraipa) |Mokymas ir perkvalifikavimas | 406 | 645 | 261 870 |Pagalba savarankišką darbą pradėjusiems asmenims | 97 | 4 895 | 474 815 |Mokymo išmokos | 27 | 750 | 20 250 |Darbo vietų įranga ir jos montavimas | 42 | 3 735 | 156 870 |Praktinis mokymas darbo vietoje | 11 | 1 140 | 12 540 |Individualiems poreikiams pritaikytos paslaugos, tarpinė suma | 926 345 |EGF paramai įgyvendinti skirtos lėšos (Reglamento (EB) Nr. 1927/2006 3 straipsnio trečia pastraipa) |Parengiamoji veikla | 2 300 |Valdymas | 28 200 |Informavimas ir viešinimas | 15 120 |Kontrolės veikla | 2 000 |EGF paramai įgyvendinti skirtos lėšos, tarpinė suma | 47 620 |Bendros numatytos išlaidos | 973 965 |EGF parama (65 proc. visų išlaidų) | 633 077 |23. Lenkija patvirtina, kad aprašytos priemonės papildo iš struktūrinių fondų finansuojamus veiksmus. Lenkija nustatė reikalingas procedūras, kad būtų užtikrintas finansinis iš EGF ir struktūrinių fondų finansuojamų veiksmų atskyrimas, taip pat kad būtų pašalinta bet kokia dvigubo finansavimo rizika.Data (-os), kada nukentėjusiems darbuotojams pradėta arba planuojama pradėti teikti individualiems poreikiams pritaikytas paslaugas24. Individualiems poreikiams pritaikytas paslaugas, skirtas nukentėjusiems darbuotojams ir numatytas suderintame pakete, kurį siūloma bendrai finansuoti iš EGF, Lenkija pradėjo teikti 2009 m. gegužės 11 d. Todėl ši data laikoma laikotarpio, kuriuo iš EGF gali būti skiriama parama, pradžia.Konsultacijų su socialiniais partneriais tvarka25. 2009 m. gruodžio 29 d. Poznanėje regioninės socialinio dialogo komisijos posėdyje Didžiosios Lenkijos darbo rinkos ir ekonominės padėties stebėsenos grupė svarstė EGF paramos skyrimo trijose nukentėjusiose savivaldybėse atleistiems darbuotojams galimybę.2010 m. vasario 17 d. Poznanėje Užimtumo valdybos posėdyje buvo aptarta EGF paramos paskirtis, taip pat EGF paramos skyrimo galimybė Didžiojoje Lenkijoje ir paramos formos, kaip numatyta paraiškoje dėl finansinės EGF paramos įmonėse SEWS Polska ir Leoni Autokabel Polska atleistiems darbuotojams.Informacija apie veiksmus, kurie yra privalomi pagal nacionalinės teisės aktus arba kolektyvines sutartis26. Atsižvelgdamos į Reglamento (EB) Nr. 1927/2006 6 straipsnyje nustatytus kriterijus, Lenkijos valdžios institucijos savo paraiškoje:-  patvirtino, kad EGF finansinė parama nepakeičia priemonių, kurias įmonės privalo taikyti pagal nacionalinę teisę arba kolektyvines sutartis;-  įrodė, kad veiksmais parama teikiama atskiriems darbuotojams ir nenaudojama įmonėms arba sektoriams restruktūrizuoti;-  patvirtino, kad 15–24 punktuose nurodytiems tinkamiems finansuoti veiksmams neteikiama parama pagal kitas Bendrijos finansines priemones.Valdymo ir kontrolės sistemos27. Lenkija pranešė Komisijai, kad finansinę paramą valdys ir kontroliuos tos pačios institucijos, kurios valdo ir kontroliuoja Europos socialinio fondo (ESF) Lenkijoje teikiamą paramą.Finansavimas28. Remiantis Lenkijos paraiška, siūloma EGF parama suderintam individualiems poreikiams pritaikytų paslaugų paketui yra 633 077 EUR, o tai sudaro 65 proc. visų išlaidų. Komisijos siūlomas asignavimas iš Fondo pagrįstas Lenkijos pateikta informacija.29. Atsižvelgdama į didžiausią galimą EGF finansinės paramos sumą pagal Reglamento (EB) Nr. 1927/2006 10 straipsnio 1 dalį, taip pat į asignavimų perskirstymo mastą, Komisija siūlo visai minėtai sumai, skirtinai pagal finansinės programos 1a išlaidų kategoriją, panaudoti EGF lėšas.30. Skyrus siūlomą finansinės paramos sumą, EGF liks daugiau nei 25 proc. numatytos didžiausios metinės sumos, kurią galima skirti asignavimams per paskutinius keturis metų mėnesius, kaip reikalaujama pagal Reglamento (EB) Nr. 1927/2006 12 straipsnio 6 dalį.31. Teikdama šį pasiūlymą skirti EGF lėšų, Komisija pradeda supaprastintą trišalę procedūrą pagal 2006 m. gegužės 17 d. tarpinstitucinio susitarimo 28 punktą, kad poreikį panaudoti EGF lėšas ir reikalingą sumą suderintų su abiem biudžeto valdymo institucijomis. Komisija ragina tą biudžeto valdymo instituciją, kuri pirmoji tinkamu politiniu lygmeniu susitars dėl lėšų skyrimo pasiūlymo projekto, pranešti kitai biudžeto valdymo institucijai ir Komisijai apie savo ketinimus. Jeigu viena iš dviejų biudžeto valdymo institucijų pasiūlymui nepritars, bus rengiamas oficialus trišalis susitikimas.32. Komisija atskirai pateikia lėšų perkėlimo prašymą, siekdama į 2010 m. biudžetą įtraukti specialiuosius įsipareigojimų ir mokėjimų asignavimus, kaip nurodyta 2006 m. gegužės 17 d. tarpinstitucinio susitarimo 28 punkte.Mokėjimų asignavimų šaltiniai33. Atsižvelgiant į dabartinį įgyvendinimo etapą, tikėtina, kad šiais metais nebus panaudoti visi 2010 m. biudžeto eilutės 01 04 04 „Konkurencingumo ir inovacijų bendroji programa. Verslumo ir inovacijų programa“ mokėjimų asignavimai.34. Ši eilutė skirta išlaidoms, susijusioms su šios programos, kurios pagrindinis tikslas – sudaryti galimybę MVĮ lengviau gauti finansavimą, finansinės priemonės įgyvendinimu. Perkėlus lėšas į Europos investicijų fondo administruojamas patikos sąskaitas, šiek tiek užtrunka, kol jos išmokamos paramos gavėjams. Finansų krizė daro didelį poveikį 2010 m. mokėtinų lėšų prognozėms. Todėl, siekiant išvengti patikos sąskaitų perteklinių likučių, mokėjimų asignavimų apskaičiavimo metodas buvo peržiūrėtas, atsižvelgiant į numatomas mokėti lėšas. Todėl 633 077 EUR sumą galima perkelti.PasiūlymasEUROPOS PARLAMENTO IR TARYBOS SPRENDIMASdėl Europos prisitaikymo prie globalizacijos padarinių fondo lėšų skyrimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Lenkijos paraiška „EGF/2010/004 PL/Wielkopolskie, automobiliai“)EUROPOS PARLAMENTAS IR EUROPOS SĄJUNGOS TARYBA,atsižvelgdami į Sutartį dėl Europos Sąjungos veikimo,atsižvelgdami į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo[5], o ypač į jo 28 punktą,atsižvelgdami į 2006 m. gruodžio 20 d. Europos Parlamento ir Tarybos reglamentą (EB) Nr. 1927/2006, įsteigiantį Europos prisitaikymo prie globalizacijos padarinių fondą[6], ypač į jo 12 straipsnio 3 dalį,atsižvelgdami į Europos Komisijos pasiūlymą[7],kadangi:(1) Europos prisitaikymo prie globalizacijos padarinių fondas (toliau – EGF) įsteigtas teikti papildomą paramą darbuotojams, atleistiems iš darbo dėl su globalizacija susijusių esminių pasaulio prekybos sistemos struktūrinių pokyčių, ir padėti jiems vėl integruotis į darbo rinką.(2) EGF taikymo sritis buvo išplėsta – nuo 2009 m. gegužės 1 d. galima teikti paraiškas dėl paramos darbuotojams, atleistiems iš darbo dėl tiesioginio pasaulinės finansų ir ekonomikos krizės poveikio.(3) 2006 m. gegužės 17 d. tarpinstituciniame susitarime numatyta galimybė skirti EGF lėšas, neviršijant viršutinės 500 mln. EUR metinės ribos.(4) 2010 m. vasario 5 d. Lenkija pateikė paraišką skirti EGF lėšas dėl darbuotojų atleidimo dviejose Lenkijos įmonėse, vykdančiose veiklą NACE 2 red. 29 skyriaus (Variklinių transporto priemonių, priekabų ir puspriekabių gamyba) sektoriuje NUTS II Didžiosios Lenkijos (PL41) regione, ir ją papildė iki 2010 m. liepos 6 d. pateikusi išsamesnės informacijos. Ši paraiška atitinka finansinei paramai taikomus reikalavimus, kaip nustatyta Reglamento (EB) Nr. 1927/2006 10 straipsnyje. Todėl Komisija siūlo skirti 633 077 EUR sumą.(5) Todėl EGF lėšos turėtų būti skirtos finansinei paramai pagal Lenkijos pateiktą paraišką suteikti,NUSPRENDĖ:1 straipsnis2010 finansinių metų Europos Sąjungos bendrajame biudžete iš Europos prisitaikymo prie globalizacijos padarinių fondo (EGF) skiriama 633 077 EUR įsipareigojimų ir mokėjimų asignavimų suma.2 straipsnisŠis sprendimas skelbiamas Europos Sąjungos oficialiajame leidinyje .PriimtaEuropos Parlamento vardu Tarybos varduPirmininkas Pirmininkas [1] OL C 139, 2006 6 14, p. 1.[2] OL L 406, 2006 12 30, p. 1.[3] 2006 m. gruod˛io 20 d. Europos Parlamento ir Tarybos reglamentas (EB) Nr. 1893/2006, nustatantis statistinį ekonominės veiklos rūšių klasifikatorių NACE 2 red. ir iš dalies keičiantis Tarybos reglamentą (EEB) Nr. 3037/90 bei tam tikrus EB reglamentus dėl konkrečių statistikos sričių (OL L 393, 2006 12 30, p. 1).[4] Laikantis Reglamento (EB) Nr. 1927/2006 3 straipsnio trečios pastraipos nuostatų.[5] OL C 139, 2006 6 14, p. 1.[6] OL L 406, 2006 12 30, p. 1.[7] OL C […], […], p. […].